孙权
評價 > 後世评价

陳壽：「孫權屈身忍辱，任才尚計，有勾踐之奇，英人之傑矣。故能自擅江表，成鼎峙之業。然性多嫌忌，果於殺戮，暨臻末年，彌以滋甚。至於讒說殄行，胤嗣廢斃，豈所謂賜厥孫謀以燕冀於者哉？其後葉陵遲，遂致覆國，未必不由此也。」「遠觀齊桓，近察孫權，皆有識士之明，傑人之志，而嫡庶不分，閨庭錯亂。」（《三國志·吳書·吳主傳第二》）「割據江東，策之基兆也，而權尊祟未至，子止侯爵，於義儉矣。」（《三國志·吳書·孫破虜討逆傳第一》）
孙楚：「吴之先主，起自荆州，遭时扰攘，播潜江表，刘备震惧，逃迹巴岷，遂依丘陵积石之固，三江五湖，浩汗无涯，假气游魂，迄于四纪，二邦合从，东西唱和，卒相扇动，拒捍中国。」
陸機：「曹氏雖功濟諸華、虐亦深矣、其民怨矣。劉公因險飾智、功已薄矣、其俗陋矣。吳桓王基之以武，太祖（孫權）成之以德，聰明睿達，懿度深遠矣。其求賢如不及，恤民如稚子，接士盡盛德之容，親仁罄丹府之愛。拔呂蒙於戎行，識潘濬於系虜。推誠信士，不恤人之我欺；量能授器，不患權之我逼。執鞭鞠躬，以重陸公之威；悉委武衛，以濟周瑜之師。卑宮菲食，以豐功臣之賞；披懷虛己，以納謨士之算。故魯肅一面而自讬，士燮蒙險而效命。高張公之德而省游田之娛，賢諸葛之言而割情欲之歡，感陸公之規而除刑政之煩，奇劉基之議而作三爵之誓，屏氣跼蹐以伺子明之疾，分滋損甘以育凌統之孤，登壇慷慨歸魯肅之功，削投惡言信子瑜之節。是以忠臣競盡其謀，志士鹹得肆力，洪規遠略，固不厭夫區區者也。故百官苟合，庶務未遑。」（《辯亡論》下）「用集我大皇帝，以奇踪袭於逸轨，叡心发乎令图，从政咨於故实，播宪稽乎遗风，而加之以笃固，申之以节俭，畴咨俊茂，好谋善断，东帛旅於丘园，旌命交于涂巷。故豪彦寻声而响臻，志士希光而影骛，异人辐辏，猛士如林。於是张昭为师傅，周瑜、陆公（陆逊）、鲁肃、吕蒙之畴入为腹心，出作股肱；甘宁、凌统、程普、贺齐、朱桓、朱然之徒奋其威，韩当、潘璋、黄盖、蒋钦、周泰之属宣其力；风雅则诸葛瑾、张承、步骘以声名光国，政事则顾雍、潘濬、吕范、吕岱以器任干职，奇伟则虞翻、陆绩、张温、张惇以讽议举正，奉使则赵咨、沈珩以敏达延誉，术数则吴范、赵达以禨祥协德，董袭、陈武杀身以卫主，骆统、刘基强谏以补过，谋无遗算，举不失策。故遂割据山川，跨制荆、吴，而与天下争衡矣。」（《辯亡論》上）
华谭：「赖先主承运，雄谋天挺，尚内倚慈母仁明之教，外杖子布廷争之忠，又有诸葛、顾、步、张、朱、陆、全之族，故能鞭笞百越，称制南州。」「吴武烈父子皆以英杰之才，继承大业。今以陈敏凶狡，七弟顽冗，欲蹑桓王之高踪，蹈大皇之绝轨，远度诸贤，犹当未许也。」
裴松之：「孙权横废无罪之子，为兆乱。」「权愎谏违众，信渊意了，非有攻伐之规，重复之虑。宣达锡命，乃用万人，是何不爱其民，昏虐之甚乎？此役也，非惟闇塞，实为无道。」
孙盛：「盛闻国将兴，听於民；国将亡，听於神。权年老志衰，谗臣在侧，废适立庶，以妾为妻，可谓多凉德矣。而伪设符命，求福妖邪，将亡之兆，不亦显乎！」「观孙权之养士也，倾心竭思，以求其死力，泣周泰之夷，殉陈武之妾，请吕蒙之命，育凌统之孤，卑曲苦志，如此之勤也。是故虽令德无闻，仁泽（内）著，而能屈强荆吴，僭拟年岁者，抑有由也。然霸王之道，期於大者远者，是以先王建德义之基，恢信顺之宇，制经略之纲，明贵贱之序，易简而其亲可久，体全而其功可大，岂委璅近务，邀利於当年哉？语曰“虽小道，必有可观者焉，致远恐泥”，其是之谓乎！」
虞溥：「性度弘朗，仁而多断，好侠养士，始有知名，侔于父兄矣。」（《三國志·吳書·吳主傳第二》裴松之註引《江表傳》）
《荆州先德传》：“权好嘲戏以观人。”
虞世南：「孫主因厥兄之資，用前朝之佐，介以天險，僅得自存，比於二人（曹操、劉備），理弗能逮。」（《帝王略論》）
王勃：「孙仲谋承父兄之余事，委瑜肃之良图，泣周泰之痍，请吕蒙之命，惜休穆之才不加其罪，贤子布之谏而造其门。用能南开交趾，驱五岭之卒；东届海隅，兼百越之众。地方五千里，带甲数十万。」
谢鲲：「至於神鉴沉深，虽诸葛瑾之喻孙权不过也。」
朱敬则：「孙仲谋藉父兄之资，负江海之固，未敢争盟上国，竞鹿中原，自守未馀，何足言也。」（《全唐文》）
徐夤：「一主参差六十年，父兄犹庆授孙权。不迎曹操真长策，终谢张昭见硕贤。建业龙盘虽可贵，武昌鱼味亦何偏。秦嬴谩作东游计，紫气黄旗岂偶然。」
袁陟：「人苦曹瞞虐，天悲漢祿終。山河分鼎峙，氣象發江東。一旦墟京洛，彌年豢幼衝。炎精竟灰燼，紫蓋出艨艟。長策資公瑾，雄才得呂蒙。招延師友義，繼述父兄忠。舊府峨雙闕，驚濤湧半空。風雲龍虎勢，日月帝王功。地力因時險，神謀與意通。屈伸思所濟，逆順審於衷。駿足嗤交貨，靈牙耀即戎。同盟界函谷，獨斷保蠶叢。定霸葵丘劣，推心建武同。長沙兆生讖，典午賴餘風。戰守遺蹤在，登臨四望中。陵遷成萬古，世異想羣雄。歌舞居民祀，干戈逐虜功。征帆來浦外，久客愴途窮。精鋭銷孤劍，飄零若斷蓬。徘徊靈廡下，暮葉亂江楓。」（《過金陵謁吳大帝廟》宋·袁陟）
司马光：「文帝承父兄之烈，师友忠贤，以成前志，赤壁之役，决策定虑，以摧大敌，非明而有勇能如是乎？奄有荆扬，薄于南海，传祚累世，宜矣。」（《历代名贤确论·卷五十七》）
苏轼：「亲射虎，看孙郎。」（《江城子·密州出猎》）「孙权勇而有谋，此不可以声势恐喝取也。」
苏辙：「吴大帝方其属任贤将，抗衡中原，曹公惮之。及其老也，贤臣死亡略尽，喜诸葛恪之劲悍，越众而付以后事。闼其用兵劳民之后，继起大役，兵折于外，既归而不能自克，将复肆志于僚友。恪既以丧其躯，而孙氏因之三世绝统，吴、越之民陷于炮烙之地，国随以亡。彼以进取之资用进取之臣，以徼一时之功可耳，至于托六尺之孤，寄千里之命，而亦属之斯人，其势必至是哉。」（《栾城后集·孙仲谋》）「今夫曹操、孙权、刘备，此三人者，皆知以其才相取，而未知以不才取人也。世之言者曰：孙不如曹，而刘不如孙。」
謝采伯：「孫權運籌於內，劉備、諸葛亮、周瑜、關侯等，合謀並智，方拒得曹操，敗之於赤壁，亦未為竒政縁。」
何去非：「权之勇决进取，无以逮其父兄，然审机察变，持保江东，于权有焉。」（《何博士备论》）
辛弃疾：「千古江山，英雄无觅，孙仲谋处。」（《永遇乐·京口北固亭怀古》）「何处望神州，满眼风光北固楼，千古兴亡多少事，悠悠。不尽长江滚滚流。 年少万兜鍪，坐断东南战未休，天下英雄谁敌手，曹刘。生子当如孙仲谋。(南鄉子·登京口北固亭有懷)」
吕祖谦：「孙权起于江东，拓境荆楚，北图襄阳，西图巴、蜀而不得。北敌曹操、西敌刘备，二人皆天下英雄。所用将帅，亦一时之杰。权左右胜之而后能定其国。及权国既定，曹公已死，丕、叡继世，中原有可图之衅。权之名将死丧且尽，权亦老矣。」（《吴论》）
晁补之：「吴人轻而无谋，自古记之矣。孙坚、孙策皆无王霸器。虽赖周瑜、鲁肃辈辅权嗣立，亦权稍持重，故卒建吴国也。」（《鸡肋集》）
萧常：「权承父兄之资，勇而有谋，愤曹操窃国，尝有讨贼之志；乌林之捷，亦一时之隽功。其后关羽围襄阳，降于禁，威振北方，操大惧，欲徙都以避之。权于是时，诚能与羽协力、东西并举，则操可图而汉室可兴。今乃不然，反袭杀羽以媚曹氏，不能少降意于帝室之胄，而甘心臣贼，昭烈之不能混一区夏，由此故也。他日虽有犄角之功，亦无及矣。吁，惜哉！」（《萧氏续后汉书》）
叶适：「权有地数千里，立国数十年，以力战为强，以独任为能。残民以逞，终无毫髪爱利之意，身死而其后不复振，操术使之然也。」（《习学记言·读吴志》）
朱熹：「孫權又是兩間底人。」「學者皆知曹氏為漢賊，而不知孫權之為漢賊也。若孫權有意興復漢室，自當與先主協力並謀，同正曹氏之罪。如何先主才整頓得起時，便與壞倒！如襲取關羽之類是也。權自知與操同是竊據漢土之人。若先主事成，必滅曹氏，且覆滅吳矣。權之奸謀，蓋不可掩。平時所與先主交通，姑為自全計爾。」（《朱子語類 卷一百三十六 歷代三》）
元好问：「孙郎矫矫人中龙，顾盼叱咤生云风。」
郝经：「東漢之衰，孫權承父兄之烈，尊禮英賢，撫納豪右，誅黄祖，走曹操，襲關侯，遂奄有荆颺，今年出濡須，明年戰合肥，嶷然勢常北向，而以守爲攻，稱臣於魏，結援於漢，始忍勾踐之辱，終爲熊通之譖，保據江淮，奄征南海，卒與漢魏鼎峙而立，先起而後亡，非惟智勇足抗衡，亦國勢便利然也。」（《續後漢書》）
胡三省：「當方面者，當如呂岱；委人以方面者，當如孫權。」（《資治通鑒注》）
朱元璋：「君臣之间，以敬为主。敬者，礼之本也。故礼立而上下之分定，分定而名正，名正而天下治矣。孙权盖不知此，轻与臣下戏狎，狎其臣而亵其父，失君臣之礼。」（《明太祖宝训》）
罗贯中在《三國演義》有詩贊曰：「紫髯碧眼號英雄，能使臣僚肯盡忠，二十四年興大業，龍磐虎踞在江東。」
孙承恩：「仲谋强明，委任才智。听言能断，业乃鼎峙。倍义负汉，屈身事曹。传世四君，霸图亦消。」（《文简集·卷三十八》）
王夫之：「于是而知先主之知人而能任，不及仲谋远矣。」「于子瑜也、陆逊也、顾雍也、张昭也，委任之不如先主之于公，而信之也笃，岂不贤哉？」（《宋论·卷一·太祖》）
朱彝尊：「想當日周郎陸弟，一時聲價。乞食肯從張子布？舉杯但屬甘興霸。看尋常談笑敵曹劉，分區夏。」（《滿江紅 吳大帝廟》清·朱彝尊 ）
呂履恆：「仲謀才志擬難兄，江左開基事竟成。仇國稱臣緣底急，同盟歸妹卻相傾。南邦文武材何在，東鄂江山跡已更。惟有遺宮傳避暑，古苔荒草對孤城。」（沈德潛．《清詩別裁集（下冊）》）
王懋竑：「至权时，张昭、张紘虽见尊礼而不复任用，昭且几不免，而翻竟以窜死，惟顾雍、潘濬辈从容讽议，得安有位。陆逊有大功，而以数直谏愤恚而卒。周瑜、鲁肃幸已早死，不与陆逊同祸，而亦恩不及嗣。有所爱重者，惟吕蒙、凌统、甘宁、周泰辈，以视策万万不逮矣。其保有江东者，以有吕蒙辈为之用，得其死力，而其不能廓大基业，窥中原者，亦以此。」（《三国志集解》）
赵翼：「至孙氏兄弟之用人，亦自有不可及者。」「以人主而自悔其过，开诚告语如此，其谁不感泣？使操当此，早挟一‘宁我负人，勿人负我’之见，而老羞成怒矣！此孙氏兄弟之用人，所谓以意气相感也。」
王鸣盛：「孙权称臣事魏已久，及黄武元年春大破蜀，刘备奔走，势愈强盛，则魏欲与盟而不受，九月魏兵来征，又卑辞上书求自改悔，乞寄命交州乃随，又改年临江拒守，彼此互有杀伤，不分胜负。十二月又通聘于蜀，乃既和于蜀，又不绝于魏，且业已改元而仍称吴王。五年令曰北虏缩窜，方外无事，乃益务农亩，称帝之举，直隐忍以至魏明帝太和三年，而后发，反覆倾危，惟利是视，用柔胜刚，阴谋狡猾，史评以勾践相比，非虚语也。」（《三国志集解》）
何焯：「老悖昏惑，吴亡不待皓而决。」
李慈铭：「三国时，魏既屡兴大狱，吴孙皓之残刑以逞，所诛名臣，如贺邵、王蕃、楼玄等尤多。少帝之诛诸葛恪、滕胤，皆逆臣专制，又当别论。惟大帝号称贤主，而太子和被废之际，群臣以直谏受诛者，如吾粲、朱据、张休、屈晃、张纯等十数人，被流者顾谭、顾承、姚信等又数人，而陈正、陈象至加族诛，吁，何其酷哉！自是宫闱之衅，未有至此者也。」（《越缦堂读书笔记》）
許南英：「大江東去走征帆，憑弔吳峯日色銜。金粉江山初得主，英雄兄妹迥非凡。劉曹並世能分據，瑜亮同時不信讒。遺廟尚存王氣盡，秋風蕭瑟響松杉。」（《吳大帝 其一》 清末近現代初·許南英）「紫髯碧眼亦威嚴，破虜生兒自不凡。兄壽不長天意在，母懷徵異月華銜。薄情竟絕金刀婿，奇計能燒鐵鎖帆。王氣至今猶未歇，石頭城外石巉巉。」（《吳大帝 其二》 清末近現代初·許南英）
蔡东藩：「黄祖本无才智，而孙坚死于祖手；孙策又不能亲复父仇，命为之，势为之也。坚阻于命，策限于势；至权承父兄之业，用瑜蒙诸将，一出再出，方举黄祖而枭夷之，春秋之义大复仇，如孙仲谋者，其固不愧为令子乎？曹操谓生子至如孙仲谋，若刘景升诸儿，与豚犬等，原非虚言。」「孙权承父兄遗业，任才尚计，史谓其有勾践遗风，乃内宠相寻，晚年益愦，废长立幼，乱本已成。」（《後漢演義》）
盧弼：「竊謂有勾踐之志則可，無勾踐之志則終爲奴虜而已，南宋其已事也。仲謀操縱其間，以江東而抗衡大國承祚，方之勾踐其信然矣。」（《三國志集解》）
柏杨：「孙权是中国历史上最可爱最有人情味的皇帝之一。」
李宗吾：「他和刘备同盟，并且是郎舅之亲，忽然夺取荆州，把关羽杀了，心之黑，仿佛曹操，无奈黑不到底，跟著向蜀请和，其黑的程度，就要比曹操稍逊一点；他与曹操比肩称雄，抗不相下，忽然在曹丞相驾下称臣，脸皮之厚，仿佛刘备，无奈厚不到底，跟著与魏绝交，其厚的程度也比刘备稍逊一点。他虽是黑不如操，厚不如备，却是二者兼备，也不能不算是一个英雄。」
毛泽东：「孙权是个很能干的人。」「当今惜无孙仲谋。」（《毛泽东读古书实录》）「天下无所谓才,有能雄时者，无对手也。以言对手，则孟德、仲谋、诸葛而已。」（《讲堂录》）
張作耀：「孫權暮年多有失誤。一是廢立失度，並寵太子孫和與魯王孫霸，最終釀成‘二宮之變’，動搖了國之根基；二是立幼子為儲，為權臣亂政提供了歷史平台；三是誅殺大臣，罪流無辜；四是迷信異兆，崇信鬼神。」（張作耀．《孫權傳》）
金春澤：「夫欲滅吳蜀而一天下者，曹操也，欲討曹操以興復漢室者，劉備也，欲保守江東，未嘗敢有幷天下之志者，孫權也，未嘗敢有幷天下之志而强爲大言以自壯者，又孫權也。觀於孫策之謂權曰，擧江東之衆，决機於兩陳之間，與天下爭衡，卿不如我，擧賢任能，各盡其心，以保江東，我不如卿。知權莫如策，其所期，固不越於江東，周瑜薦魯肅，權問計，肅曰，漢室不可復興，曹操不可卒除，爲將軍計，惟有保守江東。其謀臣之計，亦止如此。嗟夫。權誠自量，而惟以江東爲意，則率周瑜、魯肅之徒，佐劉備討曹操，以定天下。身爲功臣之首，奉藩江東，世世稱孤，豈不名正理得，其身安樂，而權之慮不及此者，誠謂若是，則不能復爲大言也。是以曹、劉角立，而權於其間，反覆不常，或破曹或侵劉，或稱臣於曹，或連和於劉，其計未嘗素定而已。然坐江東而爲大言，則又自若也。觀於其所論三臣之言，亦可知已。其言曰，公瑾雄烈， 胆略兼人，遂破孟德，邈焉寡俦。子敬与孤燕语，便及大略，孟德率数十万众，水陆俱下，独劝孤呼公瑾付任，后虽劝我借玄德地，一短不足以损二长。孤常以比邓禹也。子明果敢有胆，筹策奇至，图取关羽，胜于子敬，又曰，子敬云，帝王之起，自有驱除，羽不足忌，此子敬内不能办，外为大言耳。权以区区才智，割据一隅，与数三谋臣，图议国事，其本末略具于此。夫以曹操之彊，刘备之义，关羽之勇，萃于一时，而权之臣，破孟德则为功，取关羽则为能，劝借玄德地则为短，是其势，岂不杰然特立于天下哉。而乃又以鲁肃驱除之说为大言，此所以未尝敢有幷天下之志。而其后有称臣、连和之事，亦其势然也。然权方且责人之大言，而权之大言又甚，其比鲁肃于邓禹是也。禹之初见光武曰，愿明公延揽英雄，务悦人心，立高祖之业，救万民之命。只此数言，与肃何如也。安有英雄之士，遇人主于草昧之间，而其所献计，乃曰汉室不可兴，曹操不可除。夫成大业者，举大名，未知吴之君臣所举何名。而肃而为禹，谁不为禹者，然且自谄其臣，而身欲为光武以自壮。则此权所以不肯佐刘备定天下也。”（《北轩集》卷8, 史论, 孙权三臣之论）
成大中：“孙权之获关羽也，宜用曹操法，待以上宾，享以美姬珍羞，而尽除其爪牙，则入圈之虎，安所用其猛哉。必自愧死尔。不然，数其罪而纵之，羽岂能去哉。羽自刎于吴纛之下也。乃获便杀之，由积畏之也。正自露吾之拙，而成彼之名也。曹操肯为此耶。使羽名烈，至今与日月争光者，权实成之也。故从古杀俊士者，适足成其名也。祢衡尚然，况关羽哉。”（《靑城杂记》卷4 醒言）